11/01/2020 @ 00:32

Όπως έγινε γνωστό πριν από λίγα λεπτά, ο Neil Peart δυστυχώς δεν βρίσκεται πλέον στην ζωή.

Ο εμβληματικός ντράμερ και στιχουργός των θρυλικών Rush άφησε την τελευταία του πνοή σε ηλικία 67 ετών την Τρίτη, στην Σάντα Μόνικα της Καλιφόρνια, χτυπημένος από καρκίνο στον εγκέφαλο.

Ο Peart έγινε μέλος των Rush μετά την κυκλοφορία το ομώνυμου ντεμπούτου το 1974, και μαζί με τους Alex Lifeson και Geddy Lee δημιούργησαν καθοριστικούς δίσκους για το progressive rock, γνωρίζοντας τεράστια επιτυχία μέχρι και το επίσημο τέλος το 2018.

Από το ευρύ κοινό, θα θεωρείται πάντοτε ως ένας από τους καλύτερους ντράμερ όλων των εποχών, και χωρίς εκείνον η μουσική θα είναι σίγουρα φτωχότερη.